**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL ŠILUTĖS RAJONO SAVIVALDYBĖS TARYBOS 2014 M. SPALIO 30 D. SPRENDIMO NR. T1-2296 „DĖL KOMUNALINIŲ ATLIEKŲ SURINKIMO IR JŲ TVARKYMO PASLAUGŲ TEIKIMO TARIFO DYDŽIO NUSTATYMO“ PAKEITIMO**

2018 m. gruodžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Pakeisti Šilutės rajono savivaldybės tarybos 2014 m. spalio 30 d. sprendimo Nr. T1-2296 „Dėl komunalinių atliekų surinkimo ir jų tvarkymo paslaugų teikimo tarifo dydžio nustatymo“ 2 punktą ir 2.1.,2.2. papunkčius ir juos išdėstyti taip:

„2. Nustatyti komunalinių atliekų surinkimo iš atliekų turėtojų ir jų tvarkymo paslaugų teikimo kainą – 64,30 Eur be PVM už vieną toną surinktų ir išvežtų komunalinių atliekų:

2.1. komunalinių atliekų surinkimo iš atliekų turėtojų ir jų išvežimo į UAB Klaipėdos regiono atliekų tvarkymo centro sąvartyną (Klaipėdos r. sav., Dumpių k.) – 34,98 Eur be PVM už vieną toną;

2.2. komunalinių atliekų priėmimo ir jų tvarkymo UAB Klaipėdos regiono atliekų tvarkymo centro sąvartyne (Klaipėdos r. sav., Dumpių k.) („vartų mokesčio“) – 29,32 Eur be PVM už vieną toną.“

2. Pripažinti netekusiu galios Šilutės rajono savivaldybės tarybos 2014 m. spalio 30 d. sprendimo Nr. T1-2296 „Dėl komunalinių atliekų surinkimo ir jų tvarkymo paslaugų teikimo tarifo dydžio nustatymo“ 2.3. papunktį.

3. Šis sprendimas įsigalioja nuo 2019 m. sausio 1 d.

Savivaldybės meras Vytautas Laurinaitis

|  |  |  |  |
| --- | --- | --- | --- |
| Virgilijus Pozingis | Mindaugas Būdvytis | Živilė Targonskienė | VitaStulgienė |
| 2018-12- | 2018-12-04 | 2018-12-06 G | 2018-12-05 |

Rengė

D. Dimičiukienė

M. Būdvytis

2018-12-04

**Projektas**

ŠILUTĖS RAJONO SAVIVALDYBĖS ADMINISTRACIJOS

AIŠKINAMASIS RAŠTAS

**DĖL ŠILUTĖS RAJONO SAVIVALDYBĖS TARYBOS 2014 M. SPALIO 30 D. SPRENDIMO NR. T1-2296 „DĖL KOMUNALINIŲ ATLIEKŲ SURINKIMO IR JŲ TVARKYMO PASLAUGŲ TEIKIMO TARIFO DYDŽIO NUSTATYMO“ 2 PUNKTO BEI 2.1, 2.2 PAPUNKČIŲ PAKEITIMO IR 2.3 PAPUNKČIO PANAIKINIMO**

2018 m. gruodžio 04 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Parengto sprendimo projekto tikslas pakeisti komunalinių atliekų surinkimo ir jų tvarkymo paslaugų teikimo tarifo dydžio nustatymo 2 punktą ir 2.1., 2.2. papunkčius. Pripažinti netekusiu galios 2.3 papunktį. |
| ***2. Kaip šiuo metu yra sureguliuoti projekte aptarti klausimai.***  |
| Lietuvos Respublikos Vyriausybės 2013 m. liepos 24 d. nutarimas Nr. 711 „Dėl vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“. |
| ***3. Kokių pozityvių rezultatų laukiama.*** |
| Pakeitus 2 punktą nustatant komunalinių atliekų surinkimo iš atliekų turėtojų ir jų tvarkymo paslaugų teikimo tarifą kaina nebenurodoma litais ir kaina už kubą.Pripažinus netekusiu galios 2.3 papunktį į komunalinių atliekų surinkimo ir jų tvarkymo paslaugų teikimo tarifo dydi neskaičiuojama nepadengtos rinkliavos sąnaudos. Susidariusi skola už 2010 m., 2011 m., 2012 m. yra padengta.  |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| Nėra |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| [Reikia Pridedama](PAS03Antikorpaz.docx) |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra |
| ***8. Projekto autorius ar autorių grupė.*** |
|  Viešųjų paslaugų skyriaus Vyriausioji specialistė Danguolė Dimičiukienė |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Komunalinės atliekos |
| ***10. Kiti, autorių nuomone, reikalingi pagrindimai ir paaiškinimai.*** |
| - |

Vyriausioji specialistė Danguolė Dimičiukienė

 **(Autorius, pareigos) (parašas) (vardas, pavardė)**